CELEX: 31996D0704
Language: lt
Date: 848620800000
Title: 1996 m. lapkričio 22 d. Tarybos sprendimas dėl 1995 m. sudaryto Tarptautinio susitarimo dėl natūralaus kaučiuko laikinojo taikymo Bendrijoje

Svarbus teisinis pranešimas

|

31996D0704

Oficialusis leidinys L 324 , 13/12/1996 p. 0001 - 0001

		Tarybos sprendimas1996 m. lapkričio 22 d.dėl 1995 m. sudaryto Tarptautinio susitarimo dėl natūralaus kaučiuko laikinojo taikymo Bendrijoje(96/704/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Komisijos pasiūlymą,kadangi pagal 1995 m. gruodžio 22 d. priimto Tarybos sprendimo nuostatas 1995 m. gruodžio mėn. Bendrija ir 14 jos valstybių narių [1] pasirašė 1995 m. Tarptautinį susitarimą dėl natūralaus kaučiuko, dėl kurio buvo deramasi remiantis Jungtinių Tautų Prekybos ir plėtros konferencijos aštuntojoje sesijoje priimta 93 (IV) rezoliucija "Naujoji partnerystė vardan plėtros. Kartagenos įsipareigojimas" ir atitinkamais baigiamajame dokumente "Kartagenos dvasia" išdėstytais tikslais,kadangi Bendrija ir jos valstybės narės, norėdamos, kad Susitarimas laikinai įsigaliotų, privalo jį ratifikuoti, priimti ar patvirtinti arba laikinai jį taikyti, iki galo vykdydamos su Susitarimu susijusius finansinius įsipareigojimus;kadangi 1995 m. gruodžio 28 d. baigus galioti 1987 m. sudarytam Tarptautiniam susitarimui dėl natūralaus kaučiuko, turėtų kuo skubiau įsigalioti naujas susitarimas, kad būtų išvengta šių dviejų susitarimų intervencinių mechanizmų veiklos spragų;kadangi naujuoju susitarimu siekiami tikslai tenka bendrosios prekybos politikos sričiai;kadangi šiam susitarimui įgyvendinti numatomi tokie finansavimo šaltiniai:- Susitarimo šalių įnašai į administracinį biudžetą,- Susitarimo šalių įnašai į palaikomąsias atsargas;kadangi minimo susitarimo taikymas susijęs su valstybių narių finansiniais įnašais;kadangi Bendrijos valstybės narės paskelbė ketinančios prisidėti prie minėto susitarimo, kuris deponuotas pas Jungtinių Tautų Organizacijos Generalinį Sekretorių, laikinojo taikymo; kadangi dėl to Bendrija turėtų kuo greičiau pranešti apie ketinimą laikinai taikyti Susitarimą,PRIĖMĖ ŠĮ SPRENDIMĄ:1 straipsnisBendrija, remdamasi Susitarimo nuostatomis, pateikia Jungtinių Tautų Organizacijos Generaliniam Sekretoriui pranešimą apie ketinimą laikinai taikyti pas jį deponuotą 1995 m. sudarytą Tarptautinį susitarimą dėl natūralaus kaučiuko.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą Bendrijos vardu paskelbti 1 straipsnyje nurodytą pranešimą.Priimta Briuselyje, 1996 m. lapkričio 22 d.Tarybos varduPirmininkasS. Barrett[1] Portugalija nepasirašė Susitarimo. Todėl Susitarimui įsigaliojus dalyvavimo tikslams ji privalės prie jo prisijungti.--------------------------------------------------